text:
FAIR PRICE BEAUTY SALON-0703095038Ebyobusubuzi 15th, October 2016 , 56 Abasomye
Lwaki mwasalawo okwettuma fair price?
Fair price kitegeza ebisale ebisoboka eri buli muntu.
Biki bye'mukola?
Tukola Braids,dreadlocks,retouch,treatment, bridal services,hot comb era tutendeka n'abagala okusiiba enviiri,tuwa internship,tutunda weaves,cosmetics,shampoo,liquid soap,skin care products n'ebilala.
Omulimu guno mugumazemu banga ki?
Tugumazemu emyaka egisuuka 3.
Mukolera mu budde ki?
Tukola okuva saawa 2:00 ez'okumakya okutuusa saawa 3:00 ez'ekiiro.
Tukola ennaku zonna okujjako IDD.
Singa omuntu ayagala okumusibira mu makaage mukisobola?
Ye ssebo tusobola okugenda kasitoma waffe wonna wali kasitta tukirizigannya kubisale.
Kitwala banga ki okusiiba enviiri z'omuntu?
Kisinziira ku kika kye'nviiri omuntu ky'ayagala okugeza dreadlocks zitwala esaawa emu (1).
Ki ekibafula abe'njawulo kubalala?
Tulina ebintu bingi okugeza ng'erinnya lyaffe werikirambika "fair price"tukolera emiwendo mitono ku bakasitoma baffe ,tukola ekisinga,tukola enviiri zo nga tumazze kuyooyootta n'olabiika bulungi,.
Abakyala abe'diini y'obusiramu tubawa bakyala banna'bwe obakolako kubanga ediini tekiriza musajja atali mwami wo kukwattako.
Abantu betuyigiriza okola ebintu ebye'njawulo omuli okusiiba enviiri tubafuniira emirimu nga bamaliriza okuyiga tubatwala mu Salon ez'enjawulo n'ebatandiika nabo okukola oluvannyuma lw'okubangulwa.
Magezi ki g'owa abantu okulabika obulungi?
Balina okwefaako, balina okulonda ebintu ebina'banyumiira era tulina ebifannanyi byetubawa nebelonderako okusinziira kunkula y'omuntu.
Musangiibwa wa?
Tusangiibwa ku Sir Apollo Kaggwa Road maaso ga Makerere small Gate.
Tuwe Ku namba zamwe eze'siimu?
0703095038/Whatsapp: 0783038332/ 0757282017


c: text/html

text:
ESSUULA 4
Lwaki Tusaanidde Okussa Ekitiibwa mu Abo Abatukulembera?
“Muwenga abantu aba buli ngeri ekitiibwa.”
1, 2. (a) Lwaki kituzibuwalira okussa ekitiibwa mu abo abatukulembera? (b) Bibuuzo ki bye tugenda okwekenneenya?
WALI weetegerezza engeri omwana gye yeeyisaamu nga bamugambye okukola ekintu ky’atayagala kukola? Endabika ye ey’oku maaso eyinza okukyoleka nti tayagala kukikola. Aba awulidde ekyo muzadde we ky’amulagidde okukola era ng’akimanyi nti asaanidde okumugondera, kyokka ng’ekyo kye bamulagidde tayagala bwagazi kukikola. Engeri omwana oyo gye yeeyisaamu eraga ekyo fenna kye tutera okukola.
2 Tekitera kutwanguyira kussa kitiibwa mu abo abatukulembera. Kyandiba nga naawe kikuzibuwalira okussa ekitiibwa mu abo abatukulembera? Bwe kiba bwe kityo, toli wekka. Ennaku zino, abantu tebaagalira ddala kussa kitiibwa mu abo ababakulembera. Kyokka yo Bayibuli egamba nti tusaanidde okussa ekitiibwa mu abo abatukulembera. (Engero 24:21) Mu butuufu, kikulu nnyo okubassaamu ekitiibwa bwe tuba ab’okusigala mu kwagala kwa Katonda. Naye kino kireetawo ebibuuzo. Lwaki kiyinza okutubeerera ekizibu ennyo okussa ekitiibwa mu abo abatukulembera? Lwaki Yakuwa ayagala tubasseemu ekitiibwa, era kiki ekijja okutuyamba okubassaamu ekitiibwa? N’ekisembayo, mu ngeri ki gye tuyinza okulaga nti tussa ekitiibwa mu abo abatukulembera?
ENSONGA LWAKI KIZIBU
3, 4. Ekibi n’obutali butuukirivu byajjawo bitya, era lwaki obutali butuukirivu bwaffe bukifuula kizibu okussa ekitiibwa mu abo abatukulembera?
3 Mu bufunze ka tulabe ensonga bbiri lwaki kizibu okussa ekitiibwa mu abo abatukulembera. Ensonga esooka, tetutuukiridde; ey’okubiri, n’abo abatukulembera tebatuukiridde. Ekibi n’obutali butuukirivu byava dda nnyo, Adamu ne Kaawa bwe baajeemera Katonda mu lusuku Edeni. N’olwekyo, obujeemu bwe bwavaako ekibi. N’okutuukira ddala leero tuzaalibwa nga tulimu omwoyo gw’obujeemu.
4 Olw’okuba tetutuukiridde, kyangu nnyo abasinga obungi ku ffe okufuna amalala, so ng’ate kitwetaagisa okufuba ennyo okusobola okuba abawombeefu. Ne bwe tuba nga tumaze emyaka mingi nga tuweereza Yakuwa n’obwesigwa, tusobola okufuna amalala oba emputtu. Ng’ekyokulabirako, lowooza ku Koola, eyayita mu bizibu ebingi ennyo ng’ali wamu n’abantu ba Yakuwa. Wadde kyali kityo, yayagala nnyo obukulu era ekyo kyamuleetera okukunga abantu okujeemera Musa, omusajja eyali asingayo obuwombeefu mu bonna abaaliwo mu kiseera ekyo. (Okubala 12:3; 16:1-3) Lowooza ne ku Kabaka Uzziya, amalala gwe gaaleetera okuyingira mu yeekaalu ya Yakuwa n’ayotereza obubaani, ekintu ekyali kirina okukolebwa bakabona bokka. (2 Ebyomumirembe 26:16-21) Abasajja abo baabonerezebwa olw’obujeemu bwabwe. Kyokka, ffenna tulina kye tuyigira ku bintu ebibi bye baakola. Tulina okufuba ennyo okwewala amalala agayinza okutulemesa okussa ekitiibwa mu abo abatukulembera.
5. Abantu abatatuukiridde bakozesezza batya obubi obuyinza bwabwe?
5 Ku luuyi olulala, abantu abatatuukiridde abali mu buyinza bakoze kinene nnyo okuleetera abo be bafuga obutabassaamu kitiibwa. Bangi ku bo babadde bakambwe nnyo era nga bayisa bubi abo be bafuga. Mu butuufu, ebyafaayo by’omuntu biraga bulungi nti abantu bakozesezza bubi obuyinza bwabwe. (Soma Omubuulizi 8:9.) Ng’ekyokulabirako, Sawulo yali musajja mulungi era nga muwombeefu Yakuwa we yamulondera okuba kabaka. Kyokka, yafuna amalala n’obuggya, era oluvannyuma yayigganya Dawudi, omusajja eyali omwesigwa. (1 Samwiri 9:20, 21; 10:20-22; 18:7-11) Nga wayiseewo ekiseera, Dawudi yafuuka kabaka mu Isirayiri, era y’omu ku bakabaka abaali abalungi ennyo. Kyokka obuyinza bwe yabukozesa bubi bwe yezza mukyala wa Uliya Omukiiti era n’alagira bateeke omusajja oyo ataalina musango awaali okulwana okw’amaanyi mu ddwaniro asobole okuttibwa. (2 Samwiri 11:1-17) Mazima ddala obutali butuukirivu bulemesa abantu okukozesa obulungi obuyinza bwabwe. Ate bwe kituuka ku bakulembeze abatatya Yakuwa, kiyitirira. Oluvannyuma lw’okwogera ku ngeri abamu ku bappaapa Abakatuliki gye baawomamu omutwe mu kuyigganya abantu, munnabyabufuzi omu Omungereza yawandiika nti: “Obuyinza bwonoona, ate obuyinza bwe buyitirira bwonoonera ddala.” Nga tulowooza ku ngeri abantu gye bakozesezzaamu obubi obuyinza, ka twekenneenye ekibuuzo kino: Lwaki tusaanidde okussa ekitiibwa mu abo abatukulembera?
LWAKI TUSAANIDDE OKUSSA EKITIIBWA MU ABO ABATUKULEMBERA?
6, 7. (a) Okwagala kwe tulina eri Yakuwa kutuleetera kukola ki, era lwaki? (b) Kiki ekizingirwa mu kuba omuwulize, era tuyinza kukyoleka tutya?
6 Ensonga esingayo obukulu etuleetera okussa ekitiibwa mu abo abatukulembera kwe kwagala—okwagala kwe tulina eri Yakuwa, okwagala bantu bannaffe, n’okwagala obulamu bwaffe. Olw’okuba twagala Yakuwa okusinga ekintu ekirala kyonna, tukola ebyo ebimusanyusa. (Soma Engero 27:11; Makko 12:29, 30.) Tukimanyi bulungi nti obufuzi bwe bwawakanyizibwa bwe wabalukawo obujeemu mu lusuku Edeni era nti abantu abasinga obungi bali ku ludda lwa Sitaani era bagaanye obufuzi bwa Yakuwa. Naye ffe tuwagira obufuzi bwa Yakuwa. Bwe tusoma ebigambo ebiri mu Okubikkulirwa 4:11, tukwatibwako nnyo. Ebigambo ebyo bikiraga bulungi nnyo nti Yakuwa y’asaanidde okufuga obutonde bwonna. Tukiraga nti tuwagira obufuzi bwe nga tukola ebyo by’ayagala buli lunaku.
7 Okusobola okuwa Yakuwa ekitiibwa kitwetaagisa okumugondera mu buli mbeera. Kino tukikola olw’okuba tumwagala. Wadde kiri kityo, wayinza okubaawo embeera we kiyinza okutubeerera ekizibu ennyo okugondera Yakuwa. Okufaananako omwana ayogeddwako ku ntandikwa y’essuula eno, mu mbeera ng’eyo kiba kitwetaagisa okuyiga obuwulize. Tukimanyi bulungi nti Yesu yakola ebyo Kitaawe by’ayagala ne bwe kyabanga ekizibu ennyo. Yagamba Kitaawe nti: “Kye njagala si kye kiba kikolebwa wabula ggwe ky’oyagala.”—Lukka 22:42.
8. (a) Kiki ekizingirwa mu kugondera Yakuwa leero, era kiki ekiraga engeri Yakuwa gy’atwalamu ensonga eno? (b) Kiki ekiyinza okutuyamba okukolera ku kubuulirira okutuweebwa era n’okukkiriza okuwabulwa? (Laba akasanduuko akali ku lupapula 46-47.)
8 Kya lwatu leero Yakuwa tayogera naffe kinnoomu, wabula akozesa Ekigambo kye n’abantu be abamukiikirira ku nsi. N’olwekyo, emirundi egisinga obungi tulaga nti tugondera Yakuwa nga tussa ekitiibwa mu abo b’ataddewo oba b’aleseewo okutukulembera. Bwe tubajeemera, gamba nga tugaana okukolera ku kubuulirira n’okuwabula kwe batuwa okuva mu Byawandiikibwa—tusobola okunyiiza Katonda waffe. Abayisirayiri bwe beemulugunyiza Musa era ne bamujeemera, Yakuwa yakitwala nti baali bajeemedde ye kennyini.
9. Lwaki okwagala kwe tulina eri bantu bannaffe kwandituleetedde okussa ekitiibwa mu abo abatukulembera? Waayo ekyokulabirako.
9 Ate era okussa ekitiibwa mu abo abatukulembera kiraga nti twagala bantu bannaffe. Lwaki tugamba bwe tutyo? Kuba akafaananyi ng’oli mu magye. Eggye okusobola okutuuka ku buwanguzi era n’obutasaanyizibwawo, kyesigama ku ngeri buli musirikale gy’akolaganamu n’abaduumizi b’eggye, ng’abagondera era ng’abassaamu ekitiibwa. Singa ojeemera abaduumizi abo, oyinza okussa obulamu bw’abasirikale banno bonna mu kabi. Kyo kituufu nti amagye g’abantu gonoonye ebintu bingi nnyo. Kyokka, eggye lya Yakuwa lyo likola birungi byereere. Emirundi mingi Bayibuli eyogera ku Katonda nga “Yakuwa ow’eggye.” (1 Samwiri 1:3) Ye Muduumizi w’eggye eddene ennyo ery’ebitonde eby’amaanyi eby’omwoyo. Oluusi, Yakuwa ayogera ku baweereza be ab’oku nsi ng’eggye. (Zabbuli 68:11; Ezeekyeri 37:1-10) Singa tujeemera abo Yakuwa bataddewo okutukulembera, olowooza tuba tetuteeka mu kabi basirikale bannaffe be tulwana nabo olutalo olw’eby’omwoyo? Omukristaayo bw’ajeemera abakadde, ayinza okuleetera abalala mu kibiina okukosebwa. (1 Abakkolinso 12:14, 25, 26) Omwana bw’afuuka omujeemu, amaka gonna gayinza okuyisibwa obubi. N’olwekyo, tulaga nti twagala bantu bannaffe nga tussa ekitiibwa mu abo abatukulembera, era nga tukolagana bulungi nabo.
10, 11. Tuganyulwa tutya bwe tugondera abo abatukulembera?
10 Ate era tussa ekitiibwa mu abo abatukulembera olw’okuba kituganyula. Yakuwa bw’atukubiriza okussa ekitiibwa mu abo abatukulembera, emirundi mingi atutegeeza n’emiganyulo egikirimu. Ng’ekyokulabirako, akubiriza abaana okugondera bazadde baabwe basobole okuwangaala n’okuba abasanyufu. (Ekyamateeka 5:16; Abeefeso 6:2, 3) Atuku biriza okugondera abakadde mu kibiina tusobole okusigala nga tulina enkolagana ennungi naye. (Abebbulaniya 13:7, 17) Ate era, atukubiriza okugondera ab’obuyinza kubanga ekyo kya bukuumi gye tuli.
11 Bwe tumanya ensonga lwaki Yakuwa atukubiriza okuba abawulize, kituyamba okussa ekitiibwa mu abo abatukulembera. Kati ka tulabeyo embeera za mirundi esatu mwe tuyinza okulagira nti tussa ekitiibwa mu abo abatwala obukulembeze.
MU MAKA
12. Buvunaanyizibwa ki Yakuwa bw’awadde omwami oba taata, era ayinza kubutuukiriza atya?
12 Yakuwa kennyini ye yatandikawo enteekateeka y’amaka. Okuva bwe kiri nti Yakuwa Katonda wa ntegeka, ayagala amaka gaddukanyizibwe bulungi. (1 Abakkolinso 14:33) Yakuwa awadde omwami oba taata obuvunaanyizibwa okuba omutwe gw’amaka. Omwami alaga nti assa ekitiibwa mu Mutwe gwe, Kristo Yesu, ng’akoppa engeri Yesu gy’akulemberamu ekibiina. (Abeefeso 5:23) N’olwekyo, omwami tasaanidde kulagajjalira buvunaanyizibwa bwe, wabula alina okubutuukiriza obulungi. Ate era tasaanidde kuba mukambwe oba nnaakyemalira, wabula, asaanidde okuba ng’ayagala ab’omu maka ge, nga si mukakanyavu, era nga wa ekisa. Asaanidde okukijjukiranga bulijjo nti obuyinza bwe buliko ekkomo
Taata Omukristaayo akoppa engeri Yesu gy’akozesaamu obuyinza bwe
13. Omukyala oba maama, ayinza atya okutuukiriza obuvunaanyizibwa bwe mu maka mu ngeri esanyusa Yakuwa?
13 Omukyala oba maama asaanidde okukola ng’omuyambi wa bbaawe. Omukyala naye alina obuyinza mu maka, kubanga Bayibuli eyogera “ku ebyo nnyoko by’akuyigiriza.” (Engero 1:8) Kya lwatu obuyinza bw’alina tebwenkana bwa bbaawe. Omukyala Omukristaayo alaga nti assa ekitiibwa mu mwami we ng’amuyamba okutuukiriza obuvunaanyizibwa bwe ng’omutwe gw’amaka. Tasaanidde kumunyooma, tasaanidde kukozesa lukujjukujju kumusendasenda kukola ky’atayagala, era tasaanidde kwetwala ng’omutwe gw’amaka. Mu kifo ky’ekyo, asaanidde okumuwagira era n’okukolagana obulungi naye. Bw’aba nga takkiriziganya n’ekyo mwami we ky’aba asazeewo, ayinza okumubuulira endowooza ye mu bukkakkamu, kyokka n’asigala nga muwulize gy’ali. Omukyala bw’aba n’omwami atali mukkiriza, ayinza okwolekagana n’embeera ezisoomooza, naye obuwulize bwe buyinza okuleetera bbaawe okwagala okuyiga ebikwata ku Yakuwa.
14. Abaana bayinza batya okusanyusa abazadde baabwe awamu ne Yakuwa?
14 Abaana basanyusa nnyo Yakuwa bwe bagondera bazadde baabwe, ate era ekyo kisanyusa bazadde baabwe era kibaweesa n’ekitiibwa. (Engero 10:1) Ne mu maka omuli omuzadde ali obwannamunigina, abaana basaanidde okuba abawulize, nga bakimanyi bulungi nti kibeetaagisa okuyamba muzadde waabwe era n’okukolagana obulungi naye. Bonna abali mu maka bwe batuukiriza obuvunaanyizibwa Katonda bwe yabawa, amaka gabaamu emirembe n’essanyu. Kino kiweesa ekitiibwa oyo eyatandikawo amaka gonna, Yakuwa Katonda.
MU KIBIINA
15. (a) Tuyinza tutya okulaga nti tussa ekitiibwa mu bukulembeze bwa Yakuwa mu kibiina? (b) Misingi ki egiyinza okutuyamba okugondera abo abatwala obukulembeze? (Laba akasanduuko akali ku lupapula 48-49.)
15 Yakuwa alonze Omwana we okukulembera ekibiina Ekikristaayo. (Abakkolosaayi 1:13) Yesu naye alonze “omuddu omwesigwa era ow’amagezi” okulabirira abantu ba Katonda mu by’omwoyo. (Matayo 24:45-47) Omuddu omwesigwa beebo abali ku Kakiiko Akafuzi ak’Abajulirwa ba Yakuwa. Nga bwe kyali mu kibiina Ekikristaayo eky’omu kyasa ekyasooka, leero abakadde bafuna obulagirizi n’okubuulirira okuva eri Akakiiko Akafuzi, nga babufuna butereevu oba nga buyitira mu abo abakakiikirira, gamba ng’abalabirizi abakyalira ebibiina. Ffenna kinnoomu bwe tussa ekitiibwa mu bakadde, tuba tussa ekitiibwa mu Yakuwa.
16. Mu ngeri ki abakadde gye balondebwa omwoyo omutukuvu?
16 Abakadde n’abaweereza tebatuukiridde era bakola ensobi. Wadde kiri kityo, abakadde ‘birabo’ mu bantu, era baateekebwawo okuyamba ekibiina okusigala nga kinywevu mu by’omwoyo. (Abeefeso 4:8) Abakadde balondebwa omwoyo gwe omutukuvu. (Ebikolwa 20:28) Mu ngeri ki? Abasajja abo balina okutuukiriza ebisaanyizo ebiri mu Kigambo kya Katonda ekyaluŋŋamizibwa omwoyo omutukuvu. (1 Timoseewo 3:1-7, 12; Tito 1:5-9) Okugatta ku ekyo, abakadde bwe batuula okulaba obanga ow’oluganda atuukiriza ebisaanyizo ebyo, basaba Yakuwa abawe omwoyo omutukuvu basobole okusalawo obulungi.
17. Lwaki oluusi abakazi Abakristaayo babikka ku mitwe nga baliko emirimu gy’ekibiina gye bakola?
17 Ebiseera ebimu abakadde n’abaweereza bayinza obutabaawo okutuukiriza obuvunaanyizibwa bwabwe, gamba ng’okukubiriza olukuŋŋaana lw’okugenda mu nnimiro. Mu mbeera ng’eyo, ab’oluganda abalala ababatize bayinza okulukubiriza. Bwe watabaawo wa luganda n’omu, mwannyinaffe alina ebisaanyizo ayinza okukikola. Wadde kiri kityo, omukazi bw’abaako ky’akola mu kibiina oba mu maka nga kyandibadde kikolebwa musajja omubatize, asaanidde okubikka ku mutwe gwe. * (1 Abakkolinso 11:3-10) Ekyo tekifeebya bakazi wabula kibawa akakisa okukyoleka nti bassa ekitiibwa mu nteekateeka ya Yakuwa ey’obukulembeze mu maka ne mu kibiina.
AB’OBUYINZA
18, 19. (a) Oyinza kunnyonnyola otya ebyo ebiri mu Abaruumi 13:1-7? (b) Tulaga tutya nti tussa ekitiibwa mu b’obuyinza?
18 Abakristaayo ab’amazima bakolera ku ebyo ebiri mu Abaruumi 13:1-7. (Soma.) Bw’osoma ennyiriri ezo, ojja kukyetegereza nti “ab’obuyinza” aboogerwako awo ze gavumenti z’ensi. Mu kiseera kino nga Yakuwa akyaleseewo gavumenti z’abantu, waliwo ebirungi bye zitukolera, gamba ng’okukuuma emirembe n’okutukolera ebintu ebimu ebituyamba. Twoleka nti tussa ekitiibwa mu b’obuyinza nga tugondera amateeka ge bataddewo. Tusasula emisolo, tujjuzaamu bulungi foomu oba ebiwandiiko gavumenti by’eba etwetaaza, era tugondera n’amateeka agatukwatako, agakwata ku b’omu maka gaffe, ku mirimu gyaffe, ne ku bintu byaffe ebirala. Wadde kiri kityo, singa ab’obuyinza batulagira okukola ekintu ekiyinza okutuviirako okujeemera Katonda, tetubagondera, wabula, tubaddamu ng’Abatume nti: “Tuteekwa kugondera Katonda so si bantu.”
19 Ate era tulaga nti tussa ekitiibwa mu b’obuyinza nga tukolagana bulungi nabo. Oluusi tuyinza okukolagana n’abakungu ba gavumenti. Omutume Pawulo yakolagananga n’abafuzi, gamba nga Kabaka Kerode Agulipa ne Gavana Fesuto. Abasajja abo baakola ebintu ebibi ennyo, naye Pawulo yayogeranga nabo mu ngeri eraga nti abassaamu ekitiibwa. (Ebikolwa 26:2, 25) Tukoppa ekyokulabirako kya Pawulo, ka tube nga twogera n’omukulembeze ali ku ddaala erya waggulu oba nga twogera n’omusirikale wa poliisi ow’omu kitundu kyaffe. Ku ssomero, abaana Abakristaayo bafuba okugondera abakulira amasomero, abasomesa baabwe, awamu n’abakozi abalala. Kya lwatu tetussa kitiibwa mu abo bokka abatawakanya nzikiriza zaffe, naye era ne mu abo abatayagala Bajulirwa ba Yakuwa. Mu butuufu, n’abatali bakkiriza basaanidde okukiraba nti tussa ekitiibwa mu balala.
20, 21. Miganyulo ki egiri mu kussa ekitiibwa mu abo abatukulembera?
20 Ka tukole kyonna kye tusobola okussa ekitiibwa mu balala. Omutume Peetero yagamba nti: “Muwenga abantu aba buli ngeri ekitiibwa.” (1 Peetero 2:17) Abantu bajja kukwatibwako nnyo bwe banaakiraba nti tubassaamu ekitiibwa. Kijjukire nti abantu batono nnyo leero abassa ekitiibwa mu balala. Okussa ekitiibwa mu balala ye ngeri emu gye tugonderamu ekiragiro kya Yesu ekigamba nti: “Muleke ekitangaala kyammwe kyakirenga abantu, basobole okulaba ebikolwa byammwe ebirungi, bagulumize Kitammwe ali mu ggulu.”
21 Mu nsi eno ekutte ekizikiza, abantu ab’emitima emirungi bajja awali ekitangaala eky’eby’omwoyo. N’olwekyo, bwe tussa ekitiibwa mu abo abatwala obukulembeze mu maka, mu kibiina, era ne mu b’obuyinza, kiyinza okuleetera abamu okutandika okutambula naffe mu kitangaala. Nga kino kiba kirungi nnyo! Ekyo ne bwe kiba nga tekisobose, tusobola okuba abakakafu nti okussa ekitiibwa mu balala kisanyusa Yakuwa era kitusobozesa okusigala mu kwagala kwe. Tewali kintu kirungi kisinga ekyo.
^ lup. 17 Ebyongerezeddwako ebiri ku lupapula 209-212 binnyonnyola ezimu ku mbeera eziyinza okwetaagisa abakazi okukolera ku musingi guno.

robotstxt: allowed

filter: keep


text:
MUST READ:
Leader of Uganda’s
Satanic priests and priestess Maama Fina’s (Sylivia Namutebi) Insists she will
make pilgrimage to Mecca
despite threats from Muslim leaders
Spiritual Naivety : Pastor Wilson Bugembe
shares Pulpit with Uganda’s notorious witchdoctor Maama Fiina : Even if you own
demons and you are revered like Maama Fiina and can walk in space, the almighty
is one, preached the witch on Pastor Bugembe’s Pulpit: The witch also donated
two million Uganda shillings to Church Project .
When the devil blesses its servants with material prosperity : Maama Fina
(real name Sylvia Namutebi) the Ugandan Millionaire “witchdoctor” and media
darling: Maama Fina’s life boguses the gospel of some prosperity pastors who
tell Christians that worshiping satan is synonymous with poverty.
Uganda’s
Satanic priestess Maama Fiina allegedly in hiding after her nude pictures leak
to the press
Where was the devil she worships when the pics were take!!!Maama Fiina’s
husband sues Red Pepper over nude photos
Maama Fiina bamuwadde amahale n’ateeka bba ku bunkenke
Yatuuse
e Kibuli nga ye Slyvia Namutebi amanyiddwa nga Maama Fiina, kyokka
w’aviiriddeyo ng’afuuse Sofia Namutebi oluvannyuma lw’okutoola Shahadu
n’akkiriza nti Nabbi Muhammad mubaka wa Katonda.
Okutuuka
e Kibuli Maama Fiina yazze ne banne nga 10, ng’anekedde mu sharia
emmyufu eriko amayinja ag’ebbeeyi agatemagana gye yaguze e Dubai.
Maj. Kiggundu (ku ddyo) n’omuko Kizito. Wakati ye Sheikh Kibaate.
Yabadde
aboobedde nga mukkakkamu era emikolo bwe gyeyongedde mu maaso nga
batuuse okussa emikono ku satifikeeti y’obufumbo, yalaze obumalirivu nga
kirabika ategedde obukulu bw’ensonga eno.
Ku
Mizikiti e Kibuli yasanzeeyo bba Maj. Kiggundu n’abamu ku
baamuwerekeddeko ne bayingira Omuzikiti ku ssaawa nga 5:30 ez’e misana.
Akola nga Supreme Mufuti, Shiekh Mahamood Kibaate ye yabawooye wabula
yasoose kutooza Maama Fiina Shahadu okukakasa nti ddala asiramuse.
“Sofia
ggwe n’omwami wo ogambye nti mwamala dda okuwoowebwa era watoola dda ne
Shahadu wabula nange ng’agenda okubakakasa mu Busiraamu njagala mpulire ku bigambo byo oba okkirizza okuyingira Obusiraamu nga tewali akukase”, bwatyo Sheikh Kibaate bwe yabategeezezza.
Maama Fiina ng’abala ssente z’amahale.
Obwedda Maama Fiina addamu mpola mu ddoboozi ery’ekigole nti, “kituufu nzikirizza era ndi mwetegefu okufumbirwa Maj. Kiggundu era n’eddiini ngikyusizza.” Amangu ago abagole baabalombeddeedduwa era bwatyo Maj. Kiggundu n’afuuka omwami wa Maama Fiina omutongole. Omuko Kassimu Kizito ye yagabye Maama Fiina.
Oluvannyuma Shiekh Mohammed Ssekikubo omu ku baimaamu mu Muzikiti gw’e Kibuli n’abasabira bafune emikisa mu bufumbo bwabwe.
Omu
ku balabirira Omuzikiti gw’e Kibuli Gotto Hussien Musisi yasomesezza
aba- fumbo bano era n’akakasa ne Maama Fiina nti tatya Obusiraamu era
singa Maj. Kiggundu agezaako okumubonyaabonya, agende ku Muzikiti amuloope.
Yabaagalizza okuzaala abalongo era n’amukuutira nti wadde alina ssente, ateekwa okuwa bba ekitiibwa.
Maama
Fiina yasabye amahale ga 5,000,000/- kyokka nga Maj. Kiggundu alinako
busatu mu mpeke. Shiekh Kibaate yabuuzizza Maama Fiina oba akkiriza
okumuwaako obukadde obusatu n’asooka yeerema ng’agamba nti, Maj.
Kiggundu alina okusooka okumuwa obukakafu nti ezisigaddeyo waakuzimuwa
mu bbanga eggere.
Maama Fiina ng’ateeka omukono ku bbaluwa y’obufumbo.
Bakkiriziganyizza nti, ssente ezisigaddeyo wakuzifuna mu myezi esatu.
Oluvannyuma
ssente baazimukwasizza, Sheikh Kibaate azibale oba ziweze. Kyokka
ng’amaze okuzibala, Sheikh yamubuuzizza nti, “Ssente ziweze?” N’amuddamu
nti, “ teziwera ssebo. N’amugamba ddamu obale bulungi era ku mulundi
guno,n’akakasa nti ziweze , omukolo ne gugenda mu maaso.
Abagole nga bafulumye mu Muzikiti.
Bwe
baamaze okuwoowebwa ne beekubya ebifaananyi buli omu n’adda mu mmotoka
ye n’abantu ne bagenda mu zimu ku wooteeri ez’omulembe mu Kampala gye
bagenda okugabulira abagenyi baabwe era mu bbanga ttono, bagenda kukola
omukolo ogunaamenya n’emiti mu Kampala.
Maama Fiina atabuse ne bba: Amulekedde amaka amakulu e Mityana
MAAMA Fiina atabuse ne bba n’ava mu maka gaabwe amakulu e
Mityana n’adda e Bulenga mu Wakiso. Awadde ensonga ttaano ezibatabudde
ezivuddeko obufumbo bwabwe okuyuuga.
Alumiriza bba Haji Ismail Ssekidde okuba n’ebbuba erisusse
ng’amulondoola buli w’alaze nti n’atuuka n’okumulumba mu Ssabo ng’akola
ku balwadde naddala abasajja.
Nti olumu agenda mu bivvulu by’omu mu Kampala nga bba amulese mu maka
gaabwe amatongole agali e Bbuye mu Mityana, kyokka ekyewuunyisa
amwekangira mu nsonda z’ebifo ebisanyukirwamu ng’alinga amuliimisa.
Slyvia Namutebi (Maama Fiina) agattako nti bba amulondoola n’atuuka
n’okumulumba ku buli wooteeri gy’agenda okusisinkana abakungu ababeera
bamuyise okubasisinkana mu ngeri ey’enjawulo, nti kyokka olumubuuza
ekimukozesa bino, Haji nti addamu kimu: “Atabubira nsiko ye taliira!”
Ebbuba nti lizadde ebizibu ebirala bingi mu maka omuli okubulwa
emirembe, ennyombo ezitaggwa ekikola obubi omwana waabwe ow’emyaka
omukaaga gwe balina.
Maama Fiina agamba nti ekirala ekibatabudde ye Haji okwagala okuwa
amateeka ku ssente z’ekikyala, n’atuuka n’okumulemesa okugabira ku bantu
abalala ensimbi ng’agamba nti talina kumansamansa ssente z’amaka.
Agamba nti kino takkaanya nakyo kubanga ye akimanyi nti buli lw’ogaba,
n’emikisa gyeyongera.
Haji Ssekidde ng’aliko by’annyonnyola eggulo ku ofiisi za Bukedde.
Yagasseeko nti wadde mugagga naye kimuluma okuba nga talaba ku ssente ya musajja!
Maama Fiina yafumbiriganwa ne Haji Ssekidde mu 2004 era obufumbo baakabumalamu emyaka kkumi.
HAJI SSEKIDDE AYOGEDDE:
Haji Ssekidde eggulo yazze mu Bukedde oluvannyuma lw’okukitegeera nti
mukaziwe ensonga aziwanvuyizza n’ategeeza nti obutakkaanya bwe balina
bwa bulijjo obubeera mu maka gonna era akola ekisoboka okutereeza
ensonga z’amakaage mu ngeri ey’ekisajjakikulu; kubanga balina abaana
abakulu be bateekwa okukuliza awamu.
Yagasseeko nti mukazi we amwagala nnyo era ne gye buvuddeko baabadde ku bizinga by’e Ssese gye yamututte okuwummulamu.
Kyokka Maama Fiina yategeezezza nti Haji yamututte e Ssese
ng’amugambye nti agenda kwetonda olw’obugulumbo mu maka obumaze ebbanga
nti kyokka bwe yatuuseeyo n’agaana okwetonda ekyabatabudde, Maama Fiina
n’asalawo okuva mu maka gaabwe amatongole ag’e Bbuye n’adda e Bulenga
gy’asula kati.
Wabula Haji Ssekidde yagambye nti bakyayogeraganya n’agattako nti
tamanyiiyo maka mu nsi gatabaamu kutabuka kyokka ng’abantu abakulu,
batuula ku mmeeza ne boogera.
Maama Fiina ye yali akulira abasawo b’ekinnansi mu ggwanga kyokka nga
kati yatandikawo ekibiina kya “Uganda N’eddagala N’obuwangwa Bwaffe”.
Amaka amakulu ag’e Mityana, Maama Fiina g’awadde Haji Ssekidde.
Abanene abazze bafuna ebizibu mu bufumbo:
- Omugagga Drake Lubega yatabuka ne mukazi we Benita Lubega.
- Omugagga Agnes Babirye yatabuka ne bba William Mugerwa.
- Eyali Minisita James Kakooza yatabuka ne mukyala we.
- Omuyimbi Fred Sserugga eyatabuka ne mukazi we Catherine Kusaasira.
- Dr. Specioza Wandira Kazibwe yatabuka ne bba Ying. Charles Kazibwe (omugenzi).


text:
EBYONGEREZEDDWAKO
Bayibuli Eyogera ki Kugattululwa n’Okwawukana?
Yakuwa asuubira abafumbo okutuukiriza obweyamo bwe baakola nga bafumbiriganwa. Bwe yali agatta omusajja n’omukazi abaasooka, Yakuwa yagamba nti: ‘Omusajja anaanywerera ku mukazi we era banaabanga omubiri gumu.’ Oluvannyuma, Yesu Kristo yayogera ebigambo bye bimu era n’agattako nti: “N’olwekyo, Katonda ky’agasse awamu, omuntu yenna takyawulangamu.” (Olubereberye 2:24; Matayo 19:3-6) Bwe kityo, Yakuwa ne Yesu batwala obufumbo okuba enteekateeka ey’olubeerera era ekoma ng’omu ku bafumbo afudde. (1 Abakkolinso 7:39) Okuva bwe kiri nti obufumbo butukuvu, abafumbo tebalina kumala gagattululwa. Mu butuufu, Yakuwa akyawa okugattululwa kwonna okukontana n’Ebyawandiikibwa.
Okusinziira ku Bayibuli, kiki ekiyinza okuviirako abafumbo okugattululwa? Tukimanyi bulungi nti Yakuwa akyayira ddala obwenzi n’ebikolwa eby’obugwenyufu. (Olubereberye 39:9; 2 Samwiri 11:26, 27; Zabbuli 51:4) Mu butuufu, ebikolwa eby’obugwenyufu Yakuwa abitwala nga bibi nnyo. Era singa omu ku bafumbo abyenyigiramu, akkiriza abafumbo okugattululwa. (Okusobola okumanya ebyo ebizingirwa mu bigambo “bikolwa eby’obugwenyufu,” laba Essuula 9, akatundu 7.) Oyo aba talina musango, Yakuwa amuwa eddembe okugattululwa n’oyo aba ayenze oba okusigala naye. (Matayo 19:9) N’olwekyo, oyo aba talina musango bw’asalawo okugattululwa n’oyo aba ayenze, aba takoze kibi mu maaso ga Yakuwa. Kyokka, ekibiina Ekikristaayo tekikubiriza muntu yenna kugattululwa. Mu butuufu, waliwo embeera ezimu eziyinza okuleetera oyo atalina musango okusigala ne munne aba ayenze, naddala singa aba yeenenyezza mu bwesimbu. Wadde kiri kityo, oyo aba tayenze y’alina okwesalirawo ku nsonga eno era n’aba mwetegefu okugumira byonna ebiyinza okuva mu ekyo ky’aba asazeewo.
Kyokka, waliwo embeera enzibu ennyo eziviiriddeko Abakristaayo abamu okusalawo okwawukana oba okugattululwa ne bannaabwe mu bufumbo wadde nga baba tebeenyigidde mu bwenzi. Mu mbeera ng’ezo, Bayibuli ekubiriza oyo aba asazeewo okwawukana ‘obutayingira bufumbo, oba si ekyo addiŋŋane’ ne munne mu bufumbo. (1 Abakkolinso 7:11) Omukristaayo ng’oyo aba talina ddembe lya kuddamu kuwasa oba kufumbirwa muntu mulala. (Matayo 5:32) Embeera zino wammanga ze zimu ku ezo abamu kwe basinzidde okwawukana ne bannaabwe mu bufumbo.
Okugaana okulabirira ab’omu maka mu bugenderevu. Omwami ayinza okugaana okulabirira ab’omu maka ge wadde ng’alina obusobozi, ne kiviirako omukyala n’abaana okuba nga tebalina buyambi. Bayibuli egamba nti: ‘Singa omuntu yenna talabirira ba mu maka ge, aba yeegaanye okukkiriza era aba mubi n’okusinga omuntu atalina kukkiriza.’ (1 Timoseewo 5:8) Omusajja ng’oyo bw’ateddako, omukyala ayinza okusalawo okwawukana naye mu mateeka asobole okutaasa obulamu bwe n’obw’abaana be. Kya lwatu, abakadde mu kibiina basaanidde okukakasa nti Omukristaayo agaanyi bugaanyi okulabirira ab’omu maka ge. Omuntu bw’agaana okulabirira ab’omu maka ge, kiyinza okumuviirako okugobebwa mu kibiina.
Okutulugunyizibwa ennyo. Omu ku bafumbo ayinza okuba ng’atulugunyizibwa nnyo munne ne kiba nti obulamu bwe buli mu kabi. Bwe kiba nti oyo atulugunya munne Mukristaayo, abakadde mu kibiina basaanidde okunoonyereza ku nsonga eno. Obusungu n’ebikolwa eby’obukambwe biyinza kuviirako omuntu okugobebwa mu kibiina.
Embeera y’omuntu ey’eby’omwoyo bw’eba mu katyabaga. Omu ku bafumbo ayinza okuba ng’aziyiza nnyo munne ne kiba nti tasobola kusinza Yakuwa, oba ayinza n’okuba ng’agezaako okumuwaliriza okumenya amateeka ga Katonda. Mu mbeera ng’eyo, oyo gwe baziyiza ayinza okukiraba nti okusobola “okuwulira Katonda okusinga abantu,” kimwetaagisa okwawukana ne munne mu bufumbo mu mateeka.
Mu mbeera ezo zonna ezoogeddwako waggulu, tewali n’omu asaanidde kupikiriza oyo aba taliiko musango okwawukana ne munne mu bufumbo oba okusigala naye. Wadde ng’abakadde mu kibiina n’Abakristaayo abakulu mu by’omwoyo bayinza okuyamba Omukristaayo ali mu mbeera ng’eyo era ne bamuwa amagezi ageesigamiziddwa ku Byawandiikibwa, tebasobola kumanyira ddala mbeera eriwo wakati we ne munne mu bufumbo. Yakuwa yekka y’asobola okutegeera embeera yaabwe mu bujjuvu. Kya lwatu, singa omukyala oba omwami Omukristaayo akuliriza ebizibu by’alina mu bufumbo olw’okuba ayagala ayawukane ne munne, aba talaga nti assa ekitiibwa mu Katonda ne mu nteekateeka y’obufumbo. Wadde ng’omuntu ayinza okugezaako okukwekerera ensonga emuleetera okwagala okwawukana ne munne mu bufumbo, Yakuwa aba alaba byonna. Mu butuufu, “ebintu byonna byeruliddwa era birabibwa oyo gwe tugenda okunnyonnyola bye twakola.” (Abebbulaniya 4:13) Kyokka, singa embeera yeeyongera okuba embi ennyo ne kireetera Omukristaayo okusalawo okwawukana ne munne mu bufumbo, tewali n’omu asaanidde kumuvumirira okuva bwe kiri nti “ffenna tujja kuyimirira mu maaso g’entebe ya Katonda ey’okusalirako emisango.”


text:
Chapter 1
1 Awo ekigambo kya Mukama kyajja eri Yona, omwana wa Amittayi, nga kyogera nti
2 Golokoka, ogende e Nineeve ekibuga ekyo ekinene okirangirire; kubanga obubi bwabwe bulinnye butuuse mu maaso gange.
3 Naye Yona n'agolokoka okuddukira e Talusiisi okuva mu maaso ga Mukama; n'aserengeta e Yopa n'alaba ekyombo nga kigenda e Talusiisi; awo n'abawa empooza yaakyo n'asaabala omwo agende nabo e Talusiisi ave mu maaso ga Mukama.
4 Naye Mukama n'asindika empewo ennyingi ku nnyanja, omuyaga omungi ne guba ku nnyanja ekyombo ne kyagala okumenyeka.
5 N'abo abaavuga ne batya ne bakaabirira buli muntu katonda we; ne basuula mu nnyanja ebintu ebyali mu kyombo bakiwewule. Naye Yona yali ng'asse mu kisenge eky'omu kyombo, ng'agalamidde, yeebase otulo.
6 Awo omugoba w'ekyombo n'ajja gy'ali n'amugamba nti Obadde otya, ggwe omwebasi? golokoka, osabe Katonda wo, era mpozzi Katonda anaatujjukira tuleme okuzikirira.
7 Ne boogera buli muntu ne muganda we nti Jjangu tukube akalulu tulyoke tutegeere gwe tulangibwa akabi kano okutubaako. Awo ne bakuba akalulu, akalulu ne kagwa ku Yona.
8 Awo ne bamugamba nti Kale tubuulire gwe tulangibwa akabi kano okutubaako; omulimu gwo mulimu ki? ova wa? ensi yammwe nsi ki? ekika kyammwe kika ki?
9 N'abagamba nti Ndi Mwebbulaniya; ntya Mukama, Katonda ow'omu ggulu eyakola ennyanja n'olukalu.
10 Awo abantu ne batya nnyo ne bamugamba nti Kino kiki ky'okoze ggwe? Kubanga abantu baamanya nti adduse mu maaso ga Mukama, kubanga yali ng'ababuulidde.
11 Awo ne bamugamba nti Tunaakukola tutya ennyanja etuteekere? kubanga ennyanja yali ng'egenda yeeyongera okufuukuuka ennyo.
12 N'abagamba nti Munsitule munsuule mu nnyanja; kale ennyanja eneebateekera; kubanga mmanyi nti omuyaga guno omungi gubakutte okubalanga nze.
13 Naye abantu ne bavuga nnyo okuddayo okugoba ettale; naye ne batayinza; kubanga ennyanja yagenda yeeyongera bweyongezi okufuukuuka okubaziyiza.
14 Kyebaava bakaabirira Mukama ne boogera nti Tukwegayiridde, ai Mukama, tukwegayiridde tuleme okuzikirira ku lw'obulamu obw'omuntu ono; so totussaako musaayi ogutaliiko musango; kubanga ggwe, ai Mukama, ggwe okoze ky'oyagala.
15 Awo ne basitula Yona ne bamusuula mu nnyanja; awo omuyaga ogwali ku nnyanja ne gufa.
16 Awo abantu ne batya nnyo Mukama; ne bawaayo ssaddaaka eri Mukama ne beeyama obweyamo.
17 Mukama n'ateekateeka ekyennyanja ekinene kimire Yona; Yona n'amala mu lubuto olw'ekyennyanja ennakn ssatu emisana n'ekiro.


text:
Chapter 1
1 Oluyimba olusinga ennyimba, lwe lwa Sulemaani
2 Annywegere n'okunywegera kw'akamwa ke: Kubanga okwagala kwo kusinga omwenge obulungi.
3 Amafuta go gawunya akaloosa; Erinnya lyo liringanga amafuta agafukibwa; Abawala abatamanyi musajja kyebava bakwagala.
4 Mpalula tunaakugoberera mbiro: Kabaka annyingizizza mu bisenge bye: Tunaakusanyukira ne tujaguza, Okwagala kwo tunaakwogerako okusinga omwenge: Bakwagala lwa nsonga.
5 Ndi muddugavu, naye mulungi, Mmwe abawala ba Yerusaalemi, Ng'eweema ez'e Kedali. Ng'amagigi ga Sulemaani.
6 Temuntunuulira kubanga ndi muddugavu. Kubanga omusana gunjokezza. Abaana ba mmange bansuguwalira, Banfuula omukuumi w'ensuku ez'emizabbibu; Naye olusuku lwange nze saalukuuma.
7 Mbuulira, ggwe emmeeme yange gw'eyagala, Gy'oliisiza ekisibo kyo, gy'okigalamiriza mu ttuntu; Kubanga nandibeeredde ki ng'ayambadde ekibikka ku maaso Awali ebisibo bya banno?
8 Oba nga tomanyi, ggwe asinga abakazi bonna obulungi, Fuluma okwate ekkubo ogoberere ebigere by'endiga zo, Oliisize abaana b'embuzi zo awali eweema ez'abasumba.
9 Nkufaananyizza, ai muganzi wange, Embalaasi eri ku magaali ga Falaawo.
10 Amatama go malungi n'emivumbo emirange, Ensingo yo nnungi n'embu ez'eby'obuyonjo.
11 Tunaakukolera emivumbo egya zaabu N'amapeesa aga ffeeza.
12 Kabaka bwe yali ng'atudde ku mmeeza ye, Amafuta gange ag'omugavu ne gawunya akaloosa kaago.
13 Muganzi wange ali gye ndi ng'omuvumbo gwa mooli, Oguteekebwa wakati w'amabeere gange.
14 Muganzi wange ali gye ndi ng'ekisaaganda ky'ebimuli ebya kofera Mu nsuku ez'emizabbibu ez'e Engedi.
15 Laba, oli mulungi, gwe njagala; laba, oli mulungi; Amaaso go mayiba.
16 Laba, oli mulungi, muganzi wange, weewaawo, wa kusanyusa: Era ekitanda kyaffe kya malagala mato.
17 Emikiikiro gy'ennyumba yaffe mivule, N'enzooba zaffe nkanaga:


text:
Essomo 11
Amateeka ga Katonda Gatuganyula Gatya?
1. Lwaki twetaaga obulagirizi?
Omutonzi waffe atusinga amagezi. Atwagala nnyo era atufaako. Tekyali kigendererwa kye abantu okwetwala bokka. (Yeremiya 10:23) Ng’omwana omuto bwe yeetaaga obulagirizi bwa bazadde be, naffe twetaaga obulagirizi bwa Katonda. (Isaaya 48:17, 18) Amateeka ga Katonda gatuwa obulagirizi, era obulagirizi obwo kirabo okuva eri Katonda.
Amateeka ga Yakuwa gatuyamba okweyisa obulungi mu kiseera kino, era gatulaga n’engeri gye tusobola okufuna emikisa egy’olubeerera mu biseera eby’omu maaso. Olw’okuba Katonda ye yatutonda, kya magezi okugoberera obulagirizi bwe.
2. Ekigambo kya Katonda kituwa kitya obulagirizi?
Ebimu ku ebyo bye tusoma mu Bayibuli bitulaga ebyo Katonda by’ayagala tukole mu mbeera ezitali zimu. Mu Bayibuli era mulimu amateeka agalagira ddala ekyo kye nnyini kye tulina okukola. (Ekyamateeka 22:8) Tusaanidde okukozesa amagezi okusobola okutegeera obulagirizi obutuweebwa mu Bayibuli. (Engero 2:10-12) Ng’ekyokulabirako, Bayibuli eyigiriza nti obulamu kirabo okuva eri Katonda. Ekyo bwe tukimanya tufuba okwewala ekintu kyonna ekiyinza okuteeka obulamu bwaffe mu kabi nga tuli ku mulimu, nga tuli waka, oba nga tuliko we tulaga.
3. Amateeka abiri agasinga obukulu ge galuwa?
Yesu yayogera ku mateeka abiri amakulu ennyo. Erisooka liraga ekigendererwa ky’obulamu, nga kino kwe kumanya Katonda, okumwagala, n’okumuweereza n’obwesigwa. Etteeka lino erisooka tusaanidde okulirowoozaako mu byonna bye tusalawo. (Engero 3:6) Abo abagondera etteeka lino bafuuka mikwano gya Katonda, era bajja kufuna obulamu obutaggwaawo n’essanyu erya namaddala.
Etteeka ery’okubiri lituyamba okukolagana obulungi n’abalala. (1 Abakkolinso 13:4-7) Okugondera etteeka lino kituyamba okukoppa engeri Katonda gy’ayisaamu abantu.
4. Amateeka ga Katonda gatuganyula gatya?
Okugondera amateeka ga Katonda kisobozesa ab’omu maka okubeera obumu era nga baagalana. (Abakkolosaayi 3:12-14) Era Ekigambo kya Katonda kisobozesa amaka okuba amanywevu kubanga kiraga nti obufumbo bulina kuba bwa lubeerera.
Okugondera amateeka ga Bayibuli kituyamba ne mu by’enfuna. Ng’ekyokulabirako, ku mirimu batera okwagala abakozi abeesigwa era abanyiikivu. (Engero 10:4, 26; Abebbulaniya 13:18) Ekigambo kya Katonda era kiraga nti tusaanidde okuba abamativu n’ebintu ebyetaagisa mu bulamu era n’okwagala Katonda okusinga eby’obugagga.
Okugondera amateeka ga Katonda kya bukuumi eri obulamu bwaffe. (Engero 14:30; 22:24, 25) Okugeza, bwe tugondera amateeka ga Katonda agagaana okutamiira kitusobozesa okwewala endwadde ez’akabi n’obubenje. (Engero 23:20) Yakuwa atukkiriza okunywa omwenge naye nga tunywa gwa kigero. (Zabbuli 104:15; 1 Abakkolinso 6:10) Amateeka ga Katonda gatuyamba okweyisa obulungi n’okufuga ebirowoozo byaffe. (Zabbuli 119:97-100) Abakristaayo ab’amazima tebagondera mateeka ga Katonda olw’okuba nti gabaganyula kyokka, naye era bagagondera olw’okuweesa Yakuwa ekitiibwa.
Yiga Ebisingawo
Saba Okuyigirizibwa Bayibuli
Yiga Bayibuli ku bwereere mu kiseera n’ekifo ky’oyagala.


text:
Ebyobusuubuzi
Uganda yakufiirwa buwumbi
Ali Mivule
February 4th, 2016
Uganda eyolekedde okufiirwa akawumbi kamu n’obukadde nga 400 lwankyukakyuka ya budde mu myaka 20 egiggya.
Akulira eby’obutonde bwensi n’entobazi mu minisitule y’ebyamazzi n’obutonde bwensi Paul Mafabi agamba eby’obulimi byebigenda okusinga okukosebwa kale nga gavumenti esaanye okusomesa abalimu ku nsonga eno bagisalire amagezi nga bukyali.
Mafabi agamba singa tewabaawo kikolebwa ebirime nga omuceere ebyetaaga amazzi amangi byakukosebwa mu myaka 20 egiggya.
Bino Mafabi abyogedde atongoza alipoota ku nkyukakyuka y’obudde eyafulumiziddwa ekitongole ekikola okunonyereza ku ttendekero ekkulu e Makerere.
Agamba gavumenti esaanye okutumbula okufukirira ebirimu mu balimi baleme kulinda nkuba kubanga oluusi elwawo olwo nebakosebwa.


text:
Owino Naye Ali Mu LusuuboNBS (Today) - Oluvanyuma lw’okusengula abasubuuzi abaali bakakalabiza egyabwe mu katale ka Paaka Yaadi, abakolera mu katale ka St Balikuddembe, bagamba nti wadde bakama baabwe babagumya, nti mpaawo agya kubakwatakako, naye emitima gibasula...
Omukago Ddala Gugasa Uganda?NBS (Today) - Okusobola okuganyulwa mu mukago gwa East Africa abatunulizi b’ensonga bagamba nti ensi eziri mu mukago guno ekiseera kituuse zitandiike okuba nga zifanaganya embalirira olwo nebirubirirwa bijja kutukibwako kyenkanyi....
Ababudami Balidde Mu Ttama Lwa MmereNBS (Today) - Ababundabunda mu nkambi ye Bidi Bidi ngeno esangibwa mu district ye Yumbe batabukidde ababalinako obuvunanyizibwa nti baleke kubassa njala kuba obumere bwebabawa tebukusa namwana muto. Enkambi ye Bidi Bidi okusinga...
Omukama Oyo AwabuddeNBS (Today) - Omukama wa Toro’ Rukirabasaija Oyo Nyimba Kabamba Iguru alabudde abayizi ku mitendera gyonna obutagayaalirira nonno n’obuwangwa kubanga omuntu atalina buwangwa taba mujjuvu. Oyo okwogera bino abadde ku lunaku lwebyobuwangwa ku...
Lwaki Wakiso Akulaakulana Kasoobo?NBS (Today) - Disitulikiti y’e Wakiso eriraanye ekibuga Kampala era bangi abasula mu Wakiso bakolera Kampala Kino kifuula disitulikiti eno okuba eyenkizo mu buli kintu Kyeyune Noah abaddeko mu mboozi ey’akafubo ak’enjawulo ne...
Ebyapa Minisita Alagidde BikeberweNBS (Today) - District ye Mubende wano mu Uganda yemu kwezo ezifumbekeeddemu enkayaana z’ettaka ng’abantu basindikirizibwa okuva ku ttaka entakera, nga nabamu bakozesa byapa bijingirire. Kakati minister omubeezi avunanyizibwa kubyetaka Persis Namuganza afulumiza...
Ssente Z’abavubuka Zibizadde E MukonoNBS (Today) - Abavubuka abaaweebwa ez’abavubuka e Mukono baliira ku nsiko olw’ensimbi ezo okubafaako ne batatuukiriza bigendererwa byabwe. Abavubuka 679 nga bali mu bibinja 56 bebaganyulwa mu bukadde obusoba mu 511m naye olwaleero...
Former Obote’s minister Karekaho hospitalizedEagle (Today) - Former assistant Minister for Agriculture in the Obote II regime Karegyesa Karekaho, 95 is undergoing treatment at International Hospital Kampala. Karekaho was airlifted by a chopper on Thursday after his...


text:
Chapter 1
1 Awo olwatuuka mu nnaku abalamuzi ze baalamuliramu, enjala n'egwa mu nsi. Awo omusajja ow'e Besirekemuyuda n'agenda okutuula mu nsi ya Mowaabu, ye ne mukazi we, ne batabani be bombi.
2 N'erinnya ly'omusajja lyali Erimereki, n'erinnya lya mukazi we Nawomi, n'erinnya lya batabani be bombi Maloni ne Kiriyoni, Abaefulaasi ab'e Besirekemuyuda. Ne batuuka mu nsi ya Mowaabu, ne babeera eyo.
3 Awo Erimereki bba Nawomi n'afa; naye n'asigalawo ne batabani be bombi.
4 Ne bawasa ku bakazi ba Mowaabu; erinnya ly'omu Olupa, n'erinnya ly'ow'okubiri Luusi: ne bamalayo emyaka nga kkumi.
5 Awo Maloni ne Kiriyoni ne bafa bombi; omukazi n'afiirwa abaana be bombi ne bba.
6 Awo n'alyoka agolokoka ne baka baana be, addeyo ng'ava mu nsi ya Mowaabu: kubanga yali awulidde ng'ali mu nsi ya Mowaabu nga Mukama bwe yajjira abantu be ng'abawa emmere.
7 N'ava mu kifo mwe yali, ne baka baaaa be bombi wamu naye; ne batambula mu kkubo okuddayo mu nsi ya Yuda.
8 Awo Nawomi n'agamba baka baana be bombi nti Mugende muddeyo buli omu ku mmwe mu nnyumba ya nnyina: Mukama abakole eby'ekisa, nga mmwe bwe mwakola abaafa era nange.
9 Mukama abawe okulaba okuwummula, buli omu ku mmwe mu nnyumba ya bba. N'alyoka abanywegera; ne bayimusa eddoboozi lyabwe, ne bakaaba amaziga.
10 Ne bamugamba nti Nedda; naye tuliddayo naawe eri abantu bo.
11 Nawomi n'agamba nti Mukyuke nate, baana bange: kiki ekibaagaza okugenda nange? nkyalina abaana mu lubuto lwange babeere babbammwe?
12 Mukyuke nate, baana bange, mweddireyo; kubanga nkaddiye mpitiridde okuba n'omusajja. Bwe nnaayogera nti Nsuubira, newakubadde nga mbeera n'omusajja ekiro kino, era ne nzaala abaana ab'obulenzi;
13 kale mwandibalindiridde okukula? kyemuliva muleka okuba n'abasajja? nedda, baana bange; kubanga nnumwa nnyo ku lwammwe, kubanga omukono gwa Mukama gwafuluma okulwana nange.
14 Ne bayimusa eddoboozi lyabwe, ne bakaaba nate amaziga: Olupa n'anywegera nnyazaala we; naye Luusi ne yeegata naye.
15 N'ayogera nti Laba, muggya wo azzeeyo eri abantu be n'eri katonda we: naawe ddayo ogoberere muggya wo.
16 Awo Luusi n'ayogera nti Tonneegayirira kukuleka, n'okuddayo obutakugoberera: kubanga gy'onoogendanga, gye nnaagendanga nze: era gy'onoosulanga, gye nnaasulanga nze: abantu bo be banaabanga abantu bange, era Katonda wo Katonda wange:
17 gy'olifiira, nze gye ndifiira, era gye balinzika: Mukama ankole bw'atyo era n'okusingawo, oba ng'ekigambo kyonna kiritwawukanya ggwe nange wabula okufa.
18 Awo bwe yalaba ng'amaliridde okugenda naye, n'aleka okwogera naye.
19 Awo abo bombi ne batambula okutuusa lwe baatuuka e Besirekemu. Awo olwatuuka bwe baamala okutuuka e Besirekemu, ekibuga kyonna ne kisasamala ku lwabwe, abakazi ne boogera nti Ono Nawomi?
20 N'abagamba nti Temumpita Nawomi, naye mumpite Mala: kubanga Omuyinza w'ebintu byonna yankola ebikaawa ennyo.
21 Nnava wano nga njijudde, era Mukama ankomezzaawo ewattu nga sirina kantu: kiki ekibampisa Nawomi, kubanga Mukama yategeeza ku nze, era Omuyinza w'ebintu byonna yambonyaabonya?
22 Bwe batyo Nawomi n'akomawo, ne Luusi Omumowaabu, muka mwana we, wamu naye, eyakomawo okuva mu nsi ya Mowaabu: ne batuuka e Besirekemu nga kyebajje bakungule sayiri.


text:
Ebyobulamu
Abakugu balabudde ku mmere
Bernard Kateregga
August 27th, 2015
Abakugu mu by’endiisa balabudde nti okulya emmere y’empeke etaterekeddwa bulungi bwekiyinza okuvaako endwadde ya kkookolo. Okulabula kuno kukoleddwa akulira ekitongole ky’ebyemmere mu nsi yonna mu bukiika kkono bw’eggwanga Mary Stella Mavenjina ategezezza nga empeke eziterekeddwa obubi zifuna ekirungo ky’obutwa nga kyabulabe nyo eri obulamu bw’omuntu. […]
Bannayuganda abalwadde b’emitwe bandifuna ku buwerero
Bernard Kateregga
August 24th, 2015
Bannayuganda abalwadde b’emitwe bandifuna ku buwerero oluvanyuma lw’ebbago ly’etteeka ku balwadde b’emitwe okwanjibwa mu palamenti wiiki ewedde. Minisita omubeezi ow’obujanjabi obusokerwako Dr Chris Baryomunsi agamba nga limaze okufuuza etteeka, obujanjabi bw’abalwadde bn’emitwe bwakubeera bwangu kwetuusako. Bernard Kateregga http://dembefm.ug
Ab’ekitongole ky’ebyobulamu mu nsi yonna bogede ku eboola
rmuyimba
August 14th, 2015
Ab’ekitongole ky’ebyobulamu mu nsi yonna bategezezza nga bwebafunye eky’okuyiga oluvanyuma lw’ekirwadde kya Ebola okulumba amawanga agamu naddala mu Africa. Ebola yalumba Africa mu mwezi ogwokusatu omwaka oguwedde n’atirimbula abantu abasoba mu mutwalo okusinga mu ggwanga lya Guinea, Sierra Leone ne Liberia. Bingi ebikoleddwa okulwanyisa ekirwadde […]
Ensimbi obukadde 2 zaabuzibwaawo
Ali Mivule
August 13th, 2015
Akakiiko ka palamenti akanonyereza ku nsimbi z’omuwi w’omusolo kakunyizza abakulu okuva mu minisitule y’ebyobulamu ku nsimbi eziweza obuwumbi 2 ezaawebwa abasawo ng’ensako. Okusinziira ku alipoota okuva eri ssababazi w’ebitabo bya gavumenti, ensimbi zino zaweebwa abasawo kyokka nezitassibwa mu mbalirira yaabwe Ng’alabiseeko mu kakiiko kano, omuwandiisi […]
Teri kuwa baana nyanto- Mexico
Ali Mivule
August 12th, 2015
Gavumenti y’eggwanga lya Mexico eweze amata g’abaana abawere agatundibwa mu malwaliro okusobola okutumbula enkola y’abamaama okuyonsa abaana baabwe. Kati okufuna amata gano agaba gatabuddwamu ebirungo by’abaana omusawo alina kusooka kukakasa nti ddala tolina mabeere okugagula mu maduuka. Abakyala mu ggwanga lino batono abaagala […]
Bafunye ebyuuma by’amannyo
Ali Mivule
August 11th, 2015
Eddwaliro lye Masaka lifunye ebyuma ebiyamba mu kujjanjaba amannyo okuva mu yunivasite ye Lahore esangibwa mu Pakistan SSenkulu w’ettendekero lino Prof. Awais Raoof agambye nti bakyalako mu ddwaliro lino emyezi esatu emabega nebalaba nti teryalina byuuma bituufu. Eyakulembeddemu enteekateeka y’okuleeta ebyuma bino Dr Muhamad Mpeza […]
Eddwaliro lye Jinja teririna musaayi
Ali Mivule
August 6th, 2015
Eddwaliro lye Jinja, kati wiiki bbiri nga teririna musaayi Kino kibikkuddwa omubaka we Jjinja mu buvanjuba Paul Mwiru . Bw’abadde ayogerako eri palamenti, Mwiru agambye nti abalwadde bangi abeetaga omusaayi basindikibwa mu malwaliro ga bwannanyini. Ayagala wabeewo okunyonyola okuva mu minisitule y’ebyobulamu ku lwaki guno […]
Omwalo gususse obujama
Ali Mivule
August 6th, 2015
Abavubi n’abakulembeze ku mwalo gwe Diimo benyamivu olw’omwalo gwabwe okuggalwa olw’obukyafu. Omwezi oguwedde abatwala eby’obuvubi mu disitulikiti ye Masaka baggala omwalo guno oluvanyuma lw’okukizuula nti obukyafu bwali bususse nga buyinza n’okuvaako endwadde. Omwalo guno kuwangalirako abantu abasoba mu 600 wabula nga kaabuyonjo 3 zokka ekyennaku […]
Baweereddwa ebikozesebwa
Ali Mivule
August 3rd, 2015
Abatuuze mu disitulikiti ye Lira bakubiddwa enkata y’ebikozesebwa mu malwaliro ebibalirwamu obukadde 20 okuva eri ekibiina kya Planned Parenthood Federation. Bino kuliko ebitanda by’abalwadde,gilavu, empisao n’ebirala. Ebintu bino byayisiddwa mu kibiina kya Reproductive Health Uganda nga kino kigendereddwamu okwongera okutumbula empereza y’emirimu. Akulira ekibina kino […]
Endwadde ezitasigiibwa zeyongedde
Ali Mivule
July 30th, 2015
Minisitule y’ebyobulamu eraze obwenyamivu olw’endwadde ezitasiigibwa ezeeyongera buli lukya Atwala ekiwayi ekirwanyisa endwadde z’ekika kino mu minisitule y’ebyobulamu Gerald Mutungi agambye nti mu kunonyereza kwebaakoze baakizudde omuntu omu ku bana abakulu omu abeera ne puleesa kyokka nga kubuli bantu abakuliridde kkumi basatu babeera ne sukaali. […]


text:
Amawulire
Enzizi omuli Kazambi bazigadde
Ali Mivule
September 19th, 2016
Ab’ebyobulamu mu disitulikiti ye Kable wamu n’abakungu okuva mu kitongole ky’amazzi ne kazambi babakanye ne kawefube w’okuggala enzizi ezasangiddwa nti amazzi gaazo mulimu empitambi.
Bano nga gakulembeddwamu akulira ekitongole ky’amazzi e Kable Lenny Otai n’akulira ebyobulamu ku disitulikiti Andrew Beija bagkuggala enzizi ezili eyo mu 20 okutaasa abantuuze okunywa empitambi.
Abamu ku bantu abakoseddwa mu kikwekweto kino bagamba nti baasalawo okwesimira enzizi kubanga tebalina nsimbi zakusasula mazzi ga taapu.


text:
Emizannyo
Aba Cranes batendeka nkya
Ali Mivule
July 16th, 2013
Team yegwanga eya Cranes,yakuddamu okutendekebwa olunaku lwenkya nga yetegekera omupiira ogwokudingana ne Tanzania kunkomerero yomwezi guno. Team eno eyabazanyi abagusambira awaka yawutudde Tanzania week ewedde goal 1-0 era nga kubazanyi ababadde e Dar es Salaam,omutendesi Micho ayongedeko abazanyi mwenda (9) nebawera 25. Uganda egenda […]
Mamba Gabunga ewereddwa
Ali Mivule
July 16th, 2013
Mu Mpaka zemipiira gyebika,e Mmamba Gabunga egobeddwa mu mpaka z’omwaka guno olw’okujeemera embuga nebagaana okusamba omupiira n’ekika kya Kakoboza. Ebika bino byombi by’alina okusamba omupiira ku lwokusatu lwa week ewedde nga 10th July omwezi guno,wabula e Mmamba Gabunga n’egaana okulabikako ng’ewakanya ekya Kakoboza okutongozebwa nga […]
FUFA esengejja nkya
Ali Mivule
July 3rd, 2013
Akakiiko akakubiriza okulonda kwa Fufa olunaku lwenkya lwekagenda okutuula okwekenenya abo bonna abajjayo empapula okwesimbawo kubukulembeze bwa Fufa. Omumyuuka wakakiiko kano,Vincent Sajjabbi ategezezza nga bwagenda okuwa buli yesimbyewo edakiika amakumi 30 okwenyonyolako nokuwayo empapula ezetegasa okwesimbawo. Abesimbyewo bali basatu (3) okuli Moses Magogo,Omukiise wa […]
Tiimu ya Express elondeddwa
Ali Mivule
June 5th, 2013
Omutendesi wa team ye Express Sam Simbwa alonze abazanyi 18 abagenda ne team eno e Dafur mu Sudan mumpaka za Cecafa club championships. Team eno esuubirwa okusitula nga 15th omwezi guno,egenderako abakungu 5 nga bakulembedwamu Issa Magoola owa Fufa. Empaka zino zitandika nga 18th omwezi guno […]
Emisinde kya Kyabazinga
Ali Mivule
June 5th, 2013
Company ya Mtn etaddewo ebirabo munsimbi eziwereraddala shs3m eri abawanguzi nabanakola obulungi mumpaka zemisinde eza Kyabazinga Championship ezigenda okuyindira mukisaawe Bugembe e Jinja kulwomukaaga lwa week eno. Zino empaka zamulundi gwa 8 ngazitegekebwa era nga nabalabi kumulundi guno bagenda kuyingirira bwerere. Kyo ekibiina ekikulembera omuzanyo gwemisinde mugwango […]
David Moyes asikidde Ferguson
Ali Mivule
May 8th, 2013
Abadde omutendesi wa Everton , David moyes azze mu bigere bya Alex Ferguson. Ono wkautendeka Man United okumala emyaka mukaaga Bino biddiridde Ferguson okulangirira nga bw’agenda okunyuka okutendeka Man united. Ferguson 71 awangulidde lub eno ebikopo 38 nga mwotwalidde nekikopo kya premier ekyomwaka guno okuva […]
Egya masaza
Ali Mivule
May 7th, 2013
Empaka zamasaza ga Buganda zitongozebwa leero ku Bulange. Katikiro wa Buganda owek.JB Walusimbi asabye abawagizi okweyisa obulungi nokukomya effujjo kubisaawe era asabye ne team ezigenda okuzanya empaka zino ,okwolesa omupiira nomutindo omulungi. Yo company ya Gal Sports Betting ewaddeyo emipiira 100 eri team […]
Omuwuzi Jamirah asiimiddwa
Ali Mivule
May 6th, 2013
Omuwuzi, Jamirah Lukunse alondeddwa nga munnabyamizannyo w’emyezi gw’okuna. Omuwala ono ow’emyaka 16 ayiseemu nga tewali kuvuganya ne bannabyamizannyo abalala abasiimiddwa. Abalala kuliko Ronald Mugula eyawangula empaka z’ebikonde omwezi oguwedde Ali Mivule http://dembefm.co.ug
Empaka z’amasomero
Ali Mivule
May 6th, 2013
Empaka zomupiira ogwebigere azamasomero ga siniya eza copa cocacola zgyidwaako akawuuwo olwaaleero wali e kabala. Amasomero 57 gaamaze dda okutuuka ku somero lya kigezi high school nga omukolo omutongole oguzigulawo gwasaawa munaana ezemisana. Okusinziira ku mukwanaganya wempaka zino Kennedy Mutenyo ,amasomero gano bwegaatuukiriza ebisaanyizo . Empaka […]
Nakivubo agguddwa
Ali Mivule
April 30th, 2013
Oluvanyuma lwa sabiiti ttaano ng’ekisaawe kye Nakivubo kigaddwa, kyaddaki kiguddwaawo Ab’ekitongole ekiwooza ekya Uganda Revenue authority bategeraganye n’abaddukanya ekisaawe kino era nga kigguddwaaow Abe Nakivubo bawaddeyo obukadde 50 awamu n’okusasula ba wanyondo aba Ismba speed auctioneers Manager w’ekiwsaawe kino, Ivan Lubega agamba […]


text:
Baze anzijjira buli kiroByendabye 16th, October 2016 , 699 Abasomye
Nnaterananga okugenda e Juba emirundi 2 buli mwezi nga ntwala ebyamaguzi ebitali bimu kubanga nnalinayo akadduuka akali kankolera.
Wabula baze olumbe bwe lwamukuba wansi okuva mu mwezi gw’omusanvu mu mwaka gwe 2012 naawebwa ekitanda mu ddwaaliro lya Old Kampala saafuna mukisa kugendayo kumulaba kubanga mukyala mukulu ye yali amujjanjaba ate nga yali tayagala amanye nti ayina omukyala omulala.
Wabula lumu, mba ndi Juba muganda wange nankubira essimu, nambikira nti baze yali afudde. Kyampitirirako era olugendo lwe nnaliko nnalusazaamu, ne nvaayo nga bye ntunda tebinaba kugwawo ne nkomawo mu Kampala. Nnali wa mukisa, bwe nnakomawo nasanga tebanaba kumuziika era nz’omu ku bamuziika ku bigya bya bajjajjaabe e Gayaza naye nagenda ssi kikkirizza nti James yali afudde. James yali andekedde omwana omu era nasooka ne ndowooza engeri gye nnali ngenda okukuzzaamu omwana oyo obw’omu wamu n’okwanukulanga ebibuuzo byanambuuzanga ng’a kitaawe tamulaba wamma ne nsoberwa. Naye oluvanyuma nagumma ne nsalawo nkuggubagire baze, ebinnadirira binnalowoozebwako oluvanyuma.
Ng’okuziika kuwedde, nnagenda e wange ne ntandika okukaaba era buli lunaku buli lwe nnazukukanga nga nkaaba okumala essaawa eziwerako nga sinaba kuva mu nyumba. Nnawuliranga bulungi nga nkaabye.
Wabula lumu, mu mwezi gwa gatonya mu mwaka gwe 2013 nnatandika okuwulira ekintu ekitali kya bulijjo buli lwe nagendanga okwebaka. Buli lwe nnagenda okwebaka nga mpulira ekintu ekigumu mu kifuba kyange nga kivaamu ne ddoboozi lya baze nga lingamba nti " Namisango, nze James, nzize tosula fembe oli bulungi ?”
Omulundi ogwasooka, nnewunnya era ne mbuuza omutima gwange ekyali kigenda mu maaso. Bwe nazuukukuka ne magamaga nga siyina muntu yenna gwe ndaba, naye ekyannewunyiza nga buli lwe nzira mu buliri nga mpulira emikono gya James nga ginkwatirira ssaako okuwulira eddoboozi lye essenekerevu lye yakozesanga nga lingumya nti ndi mu mikono mirungi.
Kinno nno kyatwala ebbanga nga lya nnaku 10 era oluvanyuma nnasalawo okugenda mu kyalo mbiyitiremu bassenga, mpulire bye bayinza okungamba ssaako okunsalalira ku magezi. Wabula bwe nnatuuka mu kyalo kyewaffe e Mukono okulaba senga Janati ssamusangawo ne mulinda okutuuka lwe yakomawo akawungeezi.
Nga mmaze okumuyitiramu ebizibu byange, senga yangamba nti ebintu ebyo bibaawo naye nagamba, nti nnali nakola ensobi nga baze afudde. Senga Jannat yangamba nti "Mwana wange baawo bwafa, oteekeddwa okukola ebintu bingi. Oteekeddwa okumuziika n’obuwale bwe bwonna obw’omunda mu ntaana, nti bwokikola, omuzimu gwe, obeere oguziise, wabula bwotakikola obeeera mu buzibu era kati, kye kizibu kyoyina, obuwale obwo tewabuziika, buli mu nyumba yo, ye nsonga lwaki omuzimnu gwe gukutawanya.”
Wakati mu kusoberwa nabuuza senga ‘engeri gye nali ngenda okuziikamu obuwale obwo okusobola okuwona ekizibu ekyo nagamba nti mwana wange kati tekikyasoboka” Wabula nangamba nti yali agenda kubaako e musawo we kinsansi gyantwala abeeko eddagala lyampa okuteeka ku buwale bwa baze. Yangamba,nti eddagala eryo bwe nalikozesa ng’omusawo bwanaaba ambulidde nnali nja kulaba omuka nga guva mu buwale obwo, gugende ku ntaana gye twaziika baze.
Wabula nga tumaze okuva ku musawo era nga ne ddagala limpeereddwa, bwe nagezaako okulikozesa nga bwe nnabuulirwa, ekintu ne kinkuba ku mukono eddagala lyonna ne liyiika ne lyonooneka. Obudde bwali bugenze era nasalawo okwebaka nkeere ku makya okuddayo ew’omusawo okusobola okumpa eddagala eddala. Wabula mba nnakebaka ne mpulira eddoboozi lya James nga lingamba nti
"Namisango tojja kusobola kungoba, nja kusigala nga nzijja okutuusa naawe lwonojja eno gy’endi era bwonogezaako okuddamu okugenda mu basengawo bo, ogenda kutomerwa emmotoka osobola okunsanga.” Abasomi bannange abe Ebbaluwa nnasalawo obutadda wa senga Janat era nga kati baze awezeza omwaka gumu ne myezi 4 bukya afa naye buli lunaku anzijjira ne tunyumya akaboozi era nzuukuka nkooye!!!


text:
Ekigendeerwa kyaitu
Matayo 19:14 Yesu akagamba ati: 'Muleke abaana bato baije nambere ndi, mutabatanga; habwokuba abali nk\'abo, obukama bw\'omwiguru bwabo.'
Baibuli y\'Abaana bato, ekatekanizibwa okukonyera abaana abato okumanya Yesu Kristo, n\'ebaha enganikyo z\'omu Baibuli ezirumu ebisusani n\'ebintu ebindi. Binu bitekanizibwa omu ngeri ezitali zimu kandi birorwa omu mihanda gy\'embaganizo, omuli intaneti ey\'ensi yoona, esimu ez\'omu ngaro, Obwoma karimagezi obw\'omungaro, ebihandiiko ebigufugufu eby\'erangi ebiteirwe omu kyapa, ebitabu ebisigibwamu ebisusani. Ebyo byona bikahindurwa omu ndimi ez\'embaganizo abaana abato bakusobora kubaza.
Enganikyo zinu ez\'o mu Baibuli, ziragabibwa omu baana akasirira kamu n\'obukaikuru runaana (1,800,000,000) abali omu nsi yoona, ataroho kubisasulira buli kirabaga kisobokere.
Enganikyo eziteirwe omu kyapa ezitali z\'okusasulira!
Abararangya Ebihandiiko Ebigufugufu eby\'Amakuru Amarungi, ebiro binu bakutera omu kyapa kandi nibahereza kuraba ha mmeeri ezimu ha nganikyo ez\'omu Baibuli ez\'abaana abato ezigozebwa muno, nibabihera busa.!


text:
Abasomesa abamu bajeemedde ebiragiro bya gavumenti, tebasomesezza leero
Abamu ku basomesa mu masomero ga gavumenti mu bitundu byeggwanga bagaanye okusomesa nebenyigira mu bikujjuko byolunaku lwabwe ....
Published By: NTV - Wednesday, 5 October
- Older News
- Abakinjaaje mu lufula y'oku Kalerwe baweereddwa ebiragiro ebikambwe Bukedde (Yesterday) - ABAKINJAAJE mu Lufula ya Nsooba Slaughter House ku Kalerwe batereddwako ebiragiro ebikakali mu kaweefube w'okutumbula eby'obulamu n'obuyonjo , n'okunyweza eby'okwerinda. Ssentebe wa Lufula Ssalongo......
- Omulabirizi Nsubuga akunze abasomesa ku bitone by'abaana Bukedde (2 days ago) - Bya SAUL WOKULIRA OMULABIRIZI w’e Luwero Rt. Rev. Eridad Nsubuga akuutidde abasomesa bafeeyo okutendeka abaana mu mpisa n’eddiini mu kifo ky’okwefunyirira ku by’omu kibiina byokka. Omulabirizi......
- Abatembeeyi Gavumenti Egenda Kubawa Ssente NBS (3 days ago) - Abatembeeyi ku nguudo z’ekibuga Kampala Gavumenti bajifukidde akayinja mu ngato, anti ekanya kubasindikiriza nabo bagamba nti tebalina wakudda. Kakati Gavumenti egamba nti abatembeeyi bonna abanava ku nguudo, Gavumenti egenda kubawa...


text:
Ebiyamba Amaka
Amaka gasobola okubaamu emirembe n’essanyu mu eno ejjudde ebizibu. Ekyo kijja kusoboka singa ossa mu nkola amagezi agali mu Bayibuli.
Weetegereze: Amannya agamu agakozeseddwa mu kitundu “Abafumbo n’Abazadde” ne “Abavubuka” gakyusiddwa.
Abafumbo n'Abazadde
Bayibuli Esobola Okutuyamba Okwaŋŋanga Ebizibu by’Eby’enfuna n’Amabanja?
Ssente tezisobola kugula ssanyu lya nnamaddala, naye Bayibuli esobola okukuyamba ng’oyolekagana n’ebizibu by’eby’enfuna.
Amaka Gammwe Gayinza Gatya Okubaamu Essanyu?
Yakuwa, Katonda omusanyufu ayagala amaka gabeemu essanyu. Funa okubuulirira okutuukirawo okuva mu Bayibuli okukwata ku baami, abakyala, abazadde n’abaana.
Abavubuka
Ntuuse okwogereza oba okwogerezebwa?
Weekenneenye ebibuuzo bina ebisobola okukuyamba okumanya obanga otuuse okwogereza.
Abavubuka Kye Boogera ku Masimu
Abavubuka bangi essimu bagitwala okuba ekintu eky’omuwendo ennyo ekibasobozesa okuwuliziganya obulungi ne mikwano gyabwe. Omuntu bw’aba alina essimu, aba na miganyulo ki era afuna buzibu ki?
Abaana
Tegeka ky’Onoddamu mu Nkuŋŋaana
Bintu ki ebina by’oyinza okukola okusobola okutegeka ky’onoddamu mu nkuŋŋaana?
Kakkaadi Akakwata ku Maliyamu
Manya Maliyamu gye yatwala Yesu ng’awezezza ennaku 40. Kakkaadi kano kasindike ku pulinta okasale ku lupapula oluvannyuma okatereke.


text:
Ssemaka Poliisi Emukutte Lwa Kuloga
Poliisi e Iganga eriko omusawo w’ekinansi gwekutte neggalira ngono kigambibwa nti abadde afukidde ekitundu kyonna ekyambika, Akwatiddwa ye Hamis Mulambuzi, wabula ye Mutabani we Isma Lukungu amaggulu gamweyimiridde, oyinza okugamba nti mukadde kano alira ku nsiko nga ggunju....
Published By: NBS - Monday, 24 October
- Older News
- Akubye mukazi we emiggo n'amutta lwa 20,000/- Bukedde (Today) - OMUSAJJA agambibwa okukuba mukazi we n'amutta lwa 20,000 poliisi e Kayunga emukutte n'emuggalira. Ettemu lino lyabadde ku kyalo Nnongo mu ggombolola y'e Kitimbwa mu disitulikiti y'e Kayunga. ......


text:
Abalala tuseka nabo,……… Nabo
Olw’ekisa tugabana nabo,…Nabo
Tubamanyi butabagamba.
Verse 1
Kiruma nga gw’oyita mukwano gwo ennaku yo agifudde essanyu, obadde omwesiga, abadde akweyuna, bambi buli lw’abadde mu nnaku.
Kati lupiiya amusingidde omukwano,
mubadde bataayi naye kati kacwano,
ekinneewuunyisa, bannaffe abatusuuta, tebandibadde abo ate ne batutunda.
Toggwamu ssuubi be yalyanga nabo ku mmeeza baamutunda abiri gokka aga feeza. Wulira bino…..
Verse 2
Butamanya waliwo abaatusookawo, nga tuzaaye waliwo abalibeerawo, ebitumalamu byo twabisangawo. Naye nno lulikya lumu byonna ne tubirekawo.
Kiruma munnoowo nga y’akuvuddemu, banka y’ebyama byo ajaabuluddemu,
bagendeko mpola abasinga be bamu.
Ekinneewuunyusa, bannaffe abatusuuta tebandibadde abo ate ne batutunda,
Toggwamu ssuubi, be yalyanganabo, ku mmeeza, bamutunda abiri gokka aga feeza. Wulira bino.
Verse 3
Tubenga benkanya abange bwe kisaana,
twegenderezenga abangi abatuwaana, bennyini abatuwaana ate be batukiina,
ne bw’okola amakula tebasiima, obulimba bubasingira omukwano. Mubadde bataayi kati kabwa na ngo, ekinneewuunyisa bannaffe abatusuuta tebandibadde abo ate ne batutunda,
Toggwamu ssuubi, be yalyanga nabo ku mmeeza baamutunda abiri gokka aga feeza, wulira bino.
Verse 4
Tuyita naboooo, ne batutunda, tebaswaala, naye luliba olwo ne baswaala. Tuyita nabo, tugabana nabo, tuseka nabo, nate tulya nabo, tukola nabo, ne tubeera naboooo, naboo, naboo, naboo tulabye.


text:
Ebyobusuubuzi
Uganda yakutandika okugezesa okulunda ebyenyanja
Bernard Kateregga
August 25th, 2015
Gavumenti ya Uganda yakutandika okugezesa okulunda ebyenyanja naddala mu district ye Kalangala nga omu ku Kaweefube gwetandise okuzza amaanyi mu byobuvubi awamu n’okulinyasa omuwendo gwebyenyanja ebijibwa munyanja Nalubaale nga bitundibwa ebweeru we gwanga.
Ebyenyanja ebibadde bivubwa mu Nyanja eno bibadde bikeendede nnyo era nga abantu bangi abakola omulimu gw’okuvuba ku Nyanja tebakyaalina emilimu na Kyaakulya ekibadde kiviiliddeko bangii okutandika okubba nga awamu n’okutemula abantu banaabwe okusobola okubajjako ebintu ebivaamu ensimbi.
Mu kwogerako eri abantu be Lutoboka mu Kabuga ke Kalangala, Omubaka wa Bantu be Bujumba mu Lukiiko olukulu Fred Badda olwegwanga yategezeza nti gavumenti yamaliriza enteekateeka ey’okugezesa omulimu gw’okulunda ebyenyanja era nga District ye Kalangala omulimu guno gyegugenda okutambulira.
Badda yategeezeza nti gavumenti yakukola ebifo ebyenjawulo ebimanyiddwa nga aquaculture park abantu mu myaalo okuli Lutoboka, Mweena ne Kitobo webanalundira ebyenyanja byaabwe okusobola okulabanga abantu batendekebwa mu nunda y’ebyenyanja eyomulembe basobole okufunamu mu mulimu gwebakola nga beegase mu bibiina ebyenjawulo.
Okulunda e byenyanja e Kalangala kwatandika dda era nga abantu bangi omuli n’abebibiina by’obwanakyeewa bazze bawakanya omulimu guno nga bategeeza nga mulimu gwabagaga boka atenga gwandi yonoona enyanja.
Abantu abawelera ddala munaana beebakatandika okulunda ebyenyanja era nga Mukiseera kino cage z’ebyenyanja ziwerera ddala 50 mu bitundu okuli Lutoboka, Mweena, Kagoonya, Misonzi awamu ne kubizinga ebilara.


text:
Oyinza okuteekawo bbandi, abazinnyi ab’enjawulo, omwogezi asanyusa ssaako n’ebirala
SPARKLE Racheal Hasakya muyimbi mupya. Ennyambala ye essa bangi amabbabbanyi anti atera okwambala obuwale obumpi obuyitibwa ‘patra’ n’ayambalirako engatto...
KKAMPUNI ya Samsung Electronics yaweze okutunda, okukola n’okukozesa ssimu zaayo ez’ekika kya Samsung Galaxy note 7 olw’okubabirira nga ziri mu masannyalaze...
Nnyiikira okulya ebibala naddala amapapaali kyokka enniimu nayo ngikozesa nnyo kubanga ennyamba okusala amasanvu.
WADDE sirina maanyi mundeke nzinemu,’ bw’atyo omumyuka wa Pulezidenti, Edward Kiwanuka Ssekandi bwe yayogedde ng’azina ne Stabua Natoolo ku mukolo gwa...
EBYEWUUNYISA nga bwe bitaggwaayo mu nsi, ab’e Canada nabo bakoze ekyafaayo bwe bazimbye kalina mu mbaawo ku University of British Colombia ku ttabi ly’e...
EMU ku nsonga ezikwasa abantu essimu ez’ebbeeyi bwe bulungi bwa kkamera z’essimu ezo anti okwekubya ebifaananyi n’okukola vidiyo z’oku ssimu kati gwafuuse...
Maama bbebi kola dduyiro naawe odde buto
OMUKAZI ataanyirire ku mulembe guno yeenenyanga yekka kuba buli lukya, wabaawo omusono omupya oguyingirawo.
EMPALE empanvu eziyitibwa ‘panch pant’ ng’omuntu ayinza okuziyita empale eza zzipu ze ziwambye Kampala.
23 Nov 2016
23 Nov 2016
23 Nov 2016
23 Nov 2016
23 Nov 2016


text:
OMUSAJJA gwe nayagala okuzaama ne mmuwa omutima gwange ansuddewo. Nze Anisha Nakalema, mbeera mu Kampala.
Namala emyaka esatu n’omwami wange nga tuli mu laavu enzito. Wabula awatali nsonga, yadduka awaka n’andeka mu nnyumba. Olunaku lwe yanjabulira, lwakya ng’endala.
Teyandaga kabonero konna nti anyiize, yansiibula nga bulijjo n’agenda era nasigala awaka ne nkola emirimu gyange.
Nafumba ekyeggulo era ne mmuteerako emmere naye nakanda kulinda, nga munnange talabikako!
Ekisinga okunnumya omutwe, n’okutuusa kati sinnamanya nsonga yamuviirako kunsuulawo. Omusajja wange gwe nali njagala ng’awava erinnyo yasooka kukyuka.
Nga leero bw’akuwa ssente, enkya takuwa era ng’oluusi asaba bbaalansi ku 3000/- ze yalese awaka! Ndi mukyala mukozi era ebbanga lye namala n’omwami wange nali nneekolera akasente kange ak’ekikazi nga kannyamba okwebeezaawo n’okufunira bakadde bange ssukaali.
Ku kyalo gye nakulira nze nali nnalulungi waayo era twagenda okwagalana ne baze ng’abasajja bangi bantunulako ne bayiika endusu.
Ekyasinganga okubanuusa ensingo ye ffi ga yange ne ‘hayiti.’ Wabula eky’ennaku, okuva baze lwe yandekawo, sikyalina musajja yenna anneegomba wadde okumpuuna kubanga nsiiwuuse.
Ebyo nandibigumidde kuba buli kintu kibaako ekkomo wabula yandekera omwana. Kati omwaka guweze ng’aw’okusula wanfuukidde ekizibu.
We ntuukidde okwesitula okujja ku Bukedde nga nsaba abasomi bampe ku magezi kubanga nsobeddwa eka ne mu kibira.
baze ng’abasajja bangi bantunulako ne bayiika endusu. Ekyasinganga okubanuusa ensingo ye ffi ga yange ne ‘hayiti.’
Wabula eky’ennaku, okuva baze lwe yandekawo, sikyalina musajja yenna anneegomba wadde okumpuuna kubanga nsiiwuuse.
Ebyo nandibigumidde kuba buli kintu kibaako ekkomo wabula yandekera omwana. Kati omwaka guweze ng’aw’okusula wanfuukidde ekizibu.
We ntuukidde okwesitula okujja ku Bukedde nga nsaba abasomi bampe ku magezi kubanga nsobeddwa eka ne mu kibira.


text:
Omukolo guno gwasombodde Bannayuganda okuva mu masaza ga; Western Cape, Eastern Cape, Free State, Durban, Gauteng n'amalala.
DIZAYINA era nkubakyeyo w’e Sausi nnamba South Afrika, Vanesh Nannyonjo yeepikira kumenyawo Winnie Nwagi ow’amafi ga wamu n’eddoboozi ery’ennyonza.
EKIKWEKWETO gavumenti ya South Afrika kye yatandise okufuuza Bannayuganda abeeyita abasawo ab’ekinnansi so nga bafere kiyodde muzzukulu wa Gabunga Suudi...
Abavubuka abakulembeddwa ‘Malimbolimbo Kifuba Kiwunya Musaayi’ bazinze Bulange ne batabukira Katikkiro lwa ngeri gy’akuttemu ensonga z’ettaka lya Buganda....
AKULIRA Buganda Land Board, David Kyewalabye Male alabudde Bannayuganda ababeera ebweru okusookanga okwerula ettaka n’ebibanja bye babeera baguze kubanga...
EYALI omuzannyi w’omupiira mu ttiimu ya Express nga kati mukubi wa muziki, Johnson Kamoga eyeeyita Wool Betah Souljah enzaalwa y’e Masaka akoze ekibiina...
EMBEERA ya Bad Black (Shanitah Namuyimbwa) egenze etereera nnannyonyola engeri gye yakoseddwaamu eyatuusizza abantu okumubika.
Mc Ronnie Ndawula yewaanye oluvannyuma lw’okuwangula engule ya munnamawulire w’omwaka mu mpaka za Starqt Awards ezaategekeddwa aba Starqt Fashions e South...
OMUWALA yabadde ayogera ne nnyina ku ssimu n’awulira abakonkona; teyategedde nti yabadde alumbiddwa batemu abaamusse!
“Mpulire essanyu buli lwe nninnya ku siteegi okuyimba ne nvaako nga waliwo abantu Abalokose kubanga eno y’emu ku nsonga lwaki nnasalawo okuyimba,” bwatyo...
25 Nov 2016
25 Nov 2016
25 Nov 2016
25 Nov 2016
25 Nov 2016